ՄԱԿ-ի մոդել

Միավորված ազգերի կազմակերպության մոդել, գիտական կոնֆերանսի և դերային խաղի համադրություն, որի ընթացքում ուսանողները և ավագ դասարանների սովորողները ՄԱԿ-ի մի քանի պաշտոնական լեզուներով վերարտադրում են այս կազմակերպության մարմինների աշխատանքը, ձեռք են բերում դիվանագիտական, առաջնորդական, հռետորական և լեզվական հմտություններ, փոխզիջման գնալու կարողություններ։
Ամբողջ Մոդելը տևում է երեք կամ ավելի օր, իսկ դա նշանակում է, որ այդ ընթացքում մասնակիցները հանդես են գալիս ՄԱԿ-ի անդամ երկրների պաշտոնական ներկայացուցիչների դերում, որոնք ժամանում են կոնֆերանսին՝ քննարկելու իրենց կոմիտեի օրակարգային հարցերը։ Մոդելի պատվիրակները վերանում են անձնական տեսակետից և պաշտպանում են իրենց ներկայացրած երկրի պաշտոնական դիրքորոշումը՝ պահպանելով դիվանագիտական էթիկայի նորմերը։


== Պատմություն ==
Ի սկզբանե Միացյալ Նահանգներում քոլեջների սովորողները սկսեցին մոդելավորել ամերիկյան Սենատի աշխատանքը։ Հետագայում՝ միջազգային կազմակերպությունների հայտնվելուն զուգընթաց, սկսեցին մոդելավորել նաև նրանց գործունեությունը։ ՄԱԿ-ի ամենահին մոդելն անցկացվել է Հարվարդում 1953 թվականին։
Ներկայումս նման մոդելները (հիմնականում ՄԱԿ-ի մոդելները) տարածվել են ամբողջ աշխարհում՝ Մեծ Բրիտանիայից ու Ֆրանսիայից մինչև Չինաստան ու Եգիպտոս։ Եվրոպայի հիմնական մոդելներից մեկը ՄԱԿ-ի միջազգային մոդելն է Հաագայում (TEIMUN):
ՄԱԿ-ի առաջին ռուսական մոդելը տեղի է ունեցել Մոսկվայում 1990 թվականի հունվարին։
2015 թվականի աշնանը Սանկտ Պետերբուրգի պետական տնտեսագիտական համալսարանում (ռուս.՝ СПбГЭУ) Ուսանողական գիտական ընկերության ակտիվիստները որոշեցին կազմակերպել համալսարանում ՄԱԿ-ի առաջին Միջազգային Մոոդելը։
2017 թվականի աշնանը արդեն կայացավ Սանկտ Պետերբուրգի պետական տնտեսագիտական համալսարանի՝ ՄԱԿ-ի 4-րդ Միջազգային Մոդելը։
2017 թվականի Մոդելի հիմնական նշանաբանն էր. «Համատեղ ջանքերով՝ մարտահրավերներից դեպի հնարավորություններ»։ Այն իրականացրել են ուսանողները, ովքեր դարձել են ՄԱԿ-ի Մոդելի կոմիտետների կազմում ընդգրկված տարբեր երկրների ներկայացուցիչներ։ Այդ կոմիտետներն են․

ՄԱԿ-ի Անվտանգության Խորհուրդ, որի օրակարգի հիմնական հարցը Մյանմայում միջկրոնական և միջէթնիկական հակամարտությունների սրման հակազդումն էր։
ՅՈՒՆԻԴՈ, որտեղ հիմնական լուծվող հարցը տնտեսական աճի և մակրոտնտեսական կայունության ապահովման նպատակով ռեսուրսների արդյունավետ տեխնոլոգիական հիմքի վրա Լատինական Ամերիկայի զարգացող երկրների արտադրողական ներուժի ստեղծումն ու ամրապնդումն է։
ԱՄՀ, որի օրակարգի հիմնական հարցն էր «Ռազմական հակամարտությունների մեջ գտնվող պետություններին տրանշ-փոխառությունների ներկայացումը»։Մոդելի արդյունքը եղավ առկա խնդիրների լուծմանն ուղղված երեք բանաձևերի կազմումը։


== Տես նաև ==
Միավորված ազգերի կազմակերպություն
ՄԱԿ-ի եվրոպական մոդել


== Ծանոթագրություններ ==


== Գրականություն ==
A Guide to Delegate Preparation: A Model United Nations Handbook, edited by Scott A. Leslie, The United Nations Association of the United States of America, 2004 edition (October 2004), softcover, 296 pages, ISBN 1-880632-71-3.
Леви Д. А., Моделирование деятельности международных организаций. Практикум проведения образовательных тренингов «Модель Европейского Союза» и «Модель Организации Объединенных Наций». Санкт-Петербург. Арт-Эго, 2012г. (8,6 п. л.)
Леви Д. А., Романова Т. А., Моделирование деятельности международных организаций. Практикум проведения образовательных тренингов «Модель Европейского Союза» и «Модель Организации Объединенных Наций» (второе издание, дополненное). Санкт-Петербург: Арт-Эго, 2013 г. (8,9 п. л.)